Diari Oficial de la Generalitat Valenciana


Sumari del DOGV 3956, del 09-03-2001 (2001/1182)

Informació pública de les bases específiques corresponents a la convocatòria per a cobrir una plaça d'auxiliar administratiu d'aquesta mancomunitat.
----------------------------------------------------------------------------------------------------------------------------------------------------

### Dades del document

Número de DOGV
:   3956

Data del DOGV
:   09-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1182


Data del document
:   05-12-2000

Organisme emissor
:   Mancomunitat del Carraixet

Tipus de document
:   Convocatòria

Descriptors 

:   * Bonrepòs i Mirambell
    * Vinalesa
    * professió administrativa
    * administració local
    * concurs administratiu

Informació pública de les bases específiques corresponents a la convocatòria per a cobrir una plaça d'auxiliar administratiu d'aquesta mancomunitat. [2001/F1182]
  
Aquestes bases regiran la convocatòria per a cobrir una plaça de personal laboral, auxiliar administratiu d'aquesta mancomunitat, i s'hi aplicaran, per a allò que no es regula en aquestes, les bases generals de selecció de personal de les entitats locals, aprovades per la Conselleria d'Administració Pública i publicades en el Diari Oficial de la Generalitat Valenciana número 1.926, de 17 de desembre de 1992, i en el Butlletí Oficial de la Província de València número 9, de 12 de gener de 1993.
  
Primera. Objecte de la convocatòria
  
És objecte de la convocatòria la provisió d'una plaça de personal laboral d'aquesta mancomunitat, denominada auxiliar administratiu.
  
Dedicació: 1/3 de jornada.
  
El sistema de selecció serà el d'oposició lliure.
  
Segona. Requisits dels aspirants
  
A més dels requisits generals previstos en la base tercera de les generals, s'exigirà graduat escolar o equivalent.
  
Tercera. Presentació de requisits i drets d'examen
  
Les persones interessades presentaran una instància, dirigida a la Presidència d'aquesta mancomunitat, en el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado, i han d'indicar-hi que compleixen tots els requisits exigits en la convocatòria. En el cas que l'últim dia siga dissabte, diumenge o festiu, s'entendrà que el termini acaba el següent hàbil posterior. Les instàncies es presentaran a les oficines de l'Ajuntament de Bonrepòs i Mirambell i de l'Ajuntament de Vinalesa, o en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú. A la instància adjuntaran el resguard d'haver ingressat la quantitat de 3.000 pessetes en concepte de drets d'examen, en el compte obert a nom de la mancomunitat al Banco de Valencia, sucursal de Bonrepòs i Mirambell, compte número 0093/0391/38/6052082893, i a Bancaixa, sucursal de Vinalesa, compte número 2077/0185/5715132330.
  
Quarta. Admissió dels aspirants
  
Cal ajustar-se al que s'estableix en la base cinquena de les bases generals.
  
Cinquena. Tribunals qualificadors
  
Cal ajustar-se al que s'estableix en la base sisena de les bases generals, amb les modificacions següents: a més en formarà part un vocal designat per la Presidència, que serà eximit del requisit de la titulació.
  
Sisena. Començament i desenvolupament de les proves
  
Cal ajustar-se al que s'estableix en la base setena de les bases generals.
  
Setena. Sistema selectiu i qualificació dels exercicis
  
El sistema selectiu serà el d'oposició lliure.
  
Les proves seran les següents:
  
Primer exercici. Obligatori i eliminatori
  
Consistirà en l'ompliment d'un qüestionari de 50 preguntes com a màxim, amb tres respostes alternatives, sent-ne una sola correcta, sobre el contingut del programa que es fa constar en la base 11, amb un temps màxim de 40 minuts. Per cada dues preguntes contestades incorrectament, es penalitzarà una contestació correcta. La puntuació serà de 0 a 10 punts, i es necessitarà un mínim de 5 punts per a superar l'exercici.
  
Segon exercici. Obligatori i eliminatori
  
Consistirà a traduir un text escrit del castellà al valencià i un altre del valencià al castellà, tot això en un temps màxim d'una hora. La puntuació serà de 0 a 10 punts, i es necessitarà un mínim de 5 punts per a superar l'exercici.
  
Tercer exercici. Obligatori i eliminatori
  
Constarà de dues parts:
  
La primera part consistirà en la resolució d'un o diversos supòsits pràctics dirigits a apreciar la capacitat dels aspirants per a dur a terme les tasques administratives relacionades amb el lloc de treball.
  
La segona part consistirà en el maneig de l'ordinador, concretament el programa Microsoft Office 97 i programes de comptabilitat de Ginsa.
  
La puntuació serà de 0 a 10 punts, i es necessitarà un mínim de 5 punts per a superar l'exercici i no obtenir-ne 0 en cap de les parts.
  
La qualificació total serà la suma de les puntuacions obtingudes en els tres exercicis. El tribunal declararà aprovat l'aspirant que més puntuació haja obtingut.
  
Huitena. Publicitat de les qualificacions, llista i proposta d'aprovats pel tribunal, presentació de documents, contractació i incorporació al lloc de treball
  
Cal ajustar-se al que s'estableix en les bases 10, 11, 12, 13, 14 i 15 de les bases generals.
  
Novena
  
En tot allò que no preveuen aquestes bases específiques cal ajustar-se al que disposen les bases generals de selecció de personal de les entitats locals, aprovades per la Conselleria d'Administració Pública i publicades en el Diari Oficial de la Generalitat Valenciana número 1.926, de 17 de desembre de 1992, i en el Butlletí Oficial de la Província de València número 9, de 12 de gener de 1993.
  
Deu
  
Contra l'aprovació d'aquestes bases específiques, que posa fi a la via administrativa, es podrà interposar potestativament un recurs de reposició, en el termini d'un mes, comptador des de la publicació de les dites bases, davant d'aquest ajuntament, o bé interposar directament un recurs contenciós administratiu davant de la jurisdicció corresponent, en el termini de dos mesos, comptadors també des de la publicació esmentada.
  
Aquestes bases es troben a disposició de les persones interessades a les oficines municipals, horari d'oficina, de 09.00 a 14.00 hores, als ajuntaments de Bonrepòs i Mirambell i Vinalesa.
  
Onze
  
El programa temari que regirà en aquesta convocatòria serà el programa mínim per al grup D, aprovat per resolució de la Direcció General d'Administració Territorial i Organització de la Conselleria d'Administració Pública de la Generalitat Valenciana, publicada en el Diari Oficial de la Generalitat Valenciana número 2.137, de 4 de novembre de 1993.